section_heading: Životopis
paragraph_text: Nakon završetka pravne izobrazbe radi kao sudski pomoćnik na Žalbenom sudu drugog okruga, jednom od trinaest saveznih sudova druge istance u SAD-u. Od 1980. do 1981. godine radi kao pomoćnik tadašnjem sucu Vrhovnog suda Williamu Rehnquistu. Za vrijeme administracije predsjednika Ronalda Reagana radi kao specijalni pomoćnik tadašnjem ministru pravosuđa te kao član savjeta Bijele kuće. U odvjetničku struku ulazi 1986. godine kao pripravnik za odvjetničku tvrtku Hogan & Hartson sa sjedištem u Washingtonu. Za vrijeme predsjednika Georgea H. W. Busha radi kao zamjenik predstavnika savezne vlade pri Vrhovnom sudu te u trideset i devet slučajeva zastupa vladu, a pobjeđuje u dvadeset i pet. Nakon isteka mandata predsjednika Busha Starijeg vraća se privatnoj praksi kao partner u Hogan & Hartson.